Title: กฎกระทรวง ฉบับที่ 10 (พ.ศ. 2534) ออกตามความในพระราชบัญญัติบัตรประจำตัวประชาชน พ.ศ. 2526

กฎกระทรวง

กฎกระทรวง
ฉบับที่ ๑๐ (พ.ศ. ๒๕๓๔)
ออกตามความในพระราชบัญญัติบัตรประจำตัวประชาชน
พ.ศ. ๒๕๒๖[๑]

อาศัยอำนาจตามความในมาตรา ๒๓
แห่งพระราชบัญญัติบัตรประจำตัวประชาชน พ.ศ. ๒๕๒๖ รัฐมนตรีว่าการกระทรวงมหาดไทย
ออกกฎกระทรวงไว้ดังต่อไปนี้

ในกรณีที่รัฐมนตรีอาศัยอำนาจตามความในมาตรา
๗ วรรคห้า แห่งพระราชบัญญัติ บัตรประจำตัวประชาชน พ.ศ. ๒๕๒๖
ประกาศขยายกำหนดเวลาการยื่นคำขอมีบัตรใหม่หรือขอ เปลี่ยนบัตรของผู้ถือบัตรที่บัตรหาย
ถูกทำลาย หรือชำรุด ในสาระสำคัญ เนื่องจากภัย ธรรมชาติในท้องที่ใดให้ยกเว้นค่าธรรมเนียมการออกบัตรใหม่หรือเปลี่ยนบัตรแก่ผู้ถือบัตรซึ่งมี
ชื่ออยู่ในทะเบียนบ้านในท้องที่นั้น และได้ยื่นคำขอภายในกำหนดเวลาที่ขยายให้

ให้ไว้ ณ วันที่ ๔ เมษายน พ.ศ. ๒๕๓๔
พลเอก อิสระพงศ์ 
หนุนภักดี
รัฐมนตรีว่าการกระทรวงมหาดไทย

หมายเหตุ :- เหตุผลในการประกาศใช้กฎกระทรวงฉบับนี้ คือ
โดยที่เป็นการสมควรยกเว้นค่าธรรมเนียมการออกบัตรใหม่และเปลี่ยนบัตร
ในกรณีที่บัตรหาย ถูกทำลาย หรือชำรุดในสาระ สำคัญเนื่องจากภัยธรรมชาติ
ให้แก่ผู้ถือบัตรซึ่งมีชื่ออยู่ในทะเบียนบ้านในท้องที่และภายในกำหนดเวลาที่กระทรวงมหาดไทยประกาศกำหนด
ทั้งนี้ เพื่อช่วยเหลือ อำนวยความสะดวกและ สร้างขวัญและกำลังใจให้แก่ประชาชนในท้องที่ดังกล่าว
จึงจำเป็นต้องออกกฎกระทรวงนี้

สุกัญญา/แก้ไข
๑๕
ตุลาคม ๒๕๕๑

[๑] ราชกิจจานุเบกษา เล่ม ๑๐๘/ตอนที่ ๗๑/หน้า
๑๔๔/๒๓ เมษายน ๒๕๓๔